b'\n_START_ARTICLE_\nKristalna kugla\n_START_PARAGRAPH_\nKristalna kugla je kugla sa\xc4\x8dinjena od kristala ili stakla, a prema drevnom vjerovanju slu\xc5\xbei za komunikaciju s vi\xc5\xa1im svjetovima i duhovnim sferama. U pro\xc5\xa1losti, koristili su ih brojni proricatelji, okultisti i mistici._NEWLINE_John Dee, engleski znanstvenik i mistik na dvoru kraljice Elizabete I. posjedovao je kristalnu kuglu pomo\xc4\x87u koje je, navodno, stupio u vezu s vi\xc5\xa1im bi\xc4\x87ima te uz pomo\xc4\x87 njihova posebnog jezika zapisao vizije i proro\xc4\x8danstva koja je dobio od njih.'